2007E0140 — RO — 23.06.2008 — 002.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

►B POZIȚIA COMUNĂ 2007/140/PESC A CONSILIULUI din 27 februarie 2007 privind măsuri restrictive împotriva Iranului (JO L 061, 28.2.2007, p.49)

Astfel cum a fost modificat prin:









▼B

POZIȚIA COMUNĂ 2007/140/PESC A CONSILIULUI

din 27 februarie 2007

privind măsuri restrictive împotriva Iranului







CONSILIUL UNIUNII EUROPENE, Având în vedere Tratatul privind Uniunea Europeană și, în special, articolul 15 al acestuia, întrucât: (1) La 23 decembrie 2006, Consiliul de securitate al Organizației Națiunilor Unite a adoptat Rezoluția 1737 (2006), [„RCSONU 1737 (2006)”], care cere Iranului să înceteze fără întârziere anumite activități nucleare cu risc de proliferare și care introduce anumite măsuri restrictive împotriva Iranului. (2) La 22 ianuarie 2007, Consiliul Uniunii Europene a salutat măsurile prevăzute de RCSONU 1737 (2006) și a lansat un apel tuturor statelor să le aplice pe deplin și fără întârziere. (3) RCSONU 1737 (2006) interzice furnizarea, vânzarea sau transferul, în mod direct sau indirect, către Iran a articolelor, materialelor, echipamentelor, bunurilor și tehnologiei care ar putea contribui la activitățile efectuate de Iran în materie de îmbogățire, retratare sau apă grea sau la perfecționarea vectorilor de transport ai armelor nucleare. Aceste articole, materiale, echipamente, bunuri și tehnologie figurează pe listele Grupului furnizorilor nucleari și ale regimului de control al tehnologiei privind rachetele. (4) RCSONU 1737 (2006) interzice, de asemenea, furnizarea de asistență sau instruire tehnică, asistență financiară, investiții, servicii de brokeraj sau alte servicii legate de articolele supuse interdicției de export. Consiliul consideră adecvată să extindă această interdicție la toate articolele menționate în listele Grupului furnizorilor nucleari și ale regimului de control al tehnologiei privind rachetele și consideră că aceste interdicții ar trebui să includă și aspectul finanțării. (5) RCSONU 1737 (2006) prevede, de asemenea, că exportul anumitor alte articole ar trebui interzis, în cazul în care se stabilește că acestea ar contribui la activități în materie de îmbogățire, retratare sau apă grea, la perfecționarea vectorilor de transport ai armelor nucleare sau la activități care sunt considerate îngrijorătoare de către AIEA; în consecință, exportul unor asemenea articole ar trebui să se supună unei autorizări din partea autorităților competente ale statelor membre. (6) RCSONU 1737 (2006) interzice, de asemenea, achiziționarea din Iran a articolelor vizate de interdicția de export menționată mai sus. (7) RCSONU 1737 (2006) cere statelor membre să facă dovadă de vigilență în ceea ce privește intrarea sau tranzitul pe teritoriul lor al persoanelor care participă, sunt asociate în mod direct sau furnizează sprijin activităților nucleare ale Iranului cu risc de proliferare sau perfecționării vectorilor de transport ai armelor nucleare, astfel cum sunt desemnate în anexa la RCSONU 1737 (2006), sau al altor persoane desemnate de către Consiliul de securitate sau de către comitetul instituit în temeiul alineatului 18 din RCSONU 1737 (2006) (denumit în cele ce urmează „comitetul”). (8) În conformitate cu concluziile Consiliului din 22 ianuarie 2007 și cu obiectivele RCSONU 1737 (2006), restricțiile impuse la admisie ar trebui aplicate persoanelor desemnate de Consiliul de securitate sau de comitet, precum și altor persoane, folosind aceleași criterii ca cele aplicate de Consiliul de securitate sau de comitet pentru identificarea persoanelor în cauză. (9) RCSONU 1737 (2006) mai impune înghețarea fondurilor, a altor active financiare și a resurselor economice care, în mod direct sau indirect, aparțin, sunt deținute, controlate sau în proprietatea persoanelor sau entităților desemnate de Consiliul de securitate sau de comitet ca participând, fiind asociate în mod direct sau furnizând sprijin activităților nucleare ale Iranului cu risc de proliferare sau perfecționării vectorilor de transport ai armelor nucleare sau persoanelor sau entităților care acționează în numele sau la instrucțiunile acestora, entităților care sunt în proprietatea acestora sau controlate de acestea, inclusiv prin mijloace ilicite; rezoluția instituie, de asemenea, o obligație ca niciun fel de fonduri, bunuri financiare sau resurse economice să nu fie puse la dispoziția sau utilizate în beneficiul unor asemenea persoane sau entități. (10) În conformitate cu concluziile Consiliului din 22 ianuarie 2007 și în vederea îndeplinirii obiectivelor RCSONU 1737 (2006), înghețarea menționată la considerentul 9 ar trebui să fie, de asemenea, aplicabilă altor persoane și entități, astfel cum sunt desemnate de către Consiliu, în conformitate cu aceleași criterii ca cele aplicate de Consiliul de securitate și de comitetul pentru identificarea persoanelor sau entităților în cauză. (11) RCSONU 1737 (2006) cere statelor membre să facă dovadă de vigilență și să prevină transmiterea de cunoștințe specializate sau formarea specializată a resortisanților iranieni în discipline care ar contribui la activitățile nucleare ale Iranului cu risc de proliferare și la perfecționarea vectorilor de transport ai armelor nucleare. (12) Este necesară o acțiune a Comunității în scopul de a pune în aplicare anumite măsuri, întrucât: ADOPTĂ PREZENTA POZIȚIE COMUNĂ:







Articolul 1

(1) Se interzice furnizarea, vânzarea sau transferul, în mod direct sau indirect, către Iran, pentru utilizarea pe teritoriul acestei țări sau în beneficiul acesteia, de către resortisanți ai statelor membre sau pe teritoriul statelor membre, sau cu ajutorul navelor sau aeronavelor de sub jurisdicția acestora, indiferent că provin sau nu de pe teritoriul acestora, a următoarelor articole, materiale, echipamente, bunuri și tehnologie, inclusiv a software-ului:

(a) articolele, materialele, echipamentele, bunurile și tehnologia care sunt menționate pe listele Grupului furnizorilor nucleari și ale regimului de control al tehnologiei privind rachetele;

(b) orice alte articole, materiale, echipamente, bunuri și tehnologie stabilite de Consiliul de securitate sau de comitetul, care ar putea contribui la activitățile în materie de îmbogățire, retratare sau apă grea sau la perfecționarea vectorilor de transport ai armelor nucleare;

▼M1

(c) armele și materialele conexe de orice natură, inclusiv armament și muniție, vehicule și echipamente militare, echipament paramilitar și piese de schimb pentru cele menționate anterior. Această interdicție nu se aplică vehiculelor noncombat care au fost produse sau dotate cu materiale în scopul asigurării protecției balistice, destinate doar utilizării în scopul protecției de către personalul UE și al statelor membre ale acesteia în Iran.

▼B

(2) De asemenea, se interzice:

(a) acordarea de asistență sau instruire tehnică, investiții, servicii de brokeraj legate de articolele, materialele, echipamentele, bunurile și tehnologia prevăzute la alineatul (1) și de livrarea, fabricarea, întreținerea și utilizarea, în mod direct sau indirect, ale acestor articole, materiale, echipamente, bunuri și tehnologie destinate oricărei persoane, entități sau organism din Iran sau în scopul utilizării în această țară;

(b) acordarea finanțării sau a unei asistențe financiare legate de articolele și tehnologia prevăzute la alineatul (1), în special a subvențiilor, împrumuturilor sau a asigurării pentru creditele de export, pentru orice vânzare, furnizare, transfer sau orice export al acestor articole și tehnologii, precum și pentru orice acordare de instruire tehnică, servicii sau asistență legată de acestea, în mod direct sau indirect, destinate oricărei persoane, entități sau organism din Iran sau în scopul utilizării în această țară;

(c) participarea în cunoștintă de causă sau deliberată la activități care au drept scop sau efect eludarea interdicției menționate la literele (a) și (b).

(3) Se interzice achiziționarea din Iran, de către resortisanți ai statelor membre sau cu ajutorul navelor sau aeronavelor de sub jurisdicția acestora, a articolelor, materialelor, echipamentelor, bunurilor și tehnologiei prevăzute la alineatul (1), indiferent că provin sau nu de pe teritoriul Iranului.

Articolul 2

(1) Furnizarea, vânzarea sau transferul, în mod direct sau indirect, pentru utilizarea în Iran sau în beneficiul acestei țări, de către resortisanți ai statelor membre sau pe teritoriul statelor membre, cu ajutorul navelor sau aeronavelor de sub jurisdicția acestora, a articolelor, materialelor, echipamentelor, bunurilor și tehnologiei, inclusiv a software-ului, care nu sunt prevăzute la articolul 1 și care ar putea contribui la activitățile efectuate în materie de îmbogățire, retratare sau apă grea, la perfecționarea vectorilor de transport ai armelor nucleare sau la întreprinderea de activități privind alte subiecte considerate de către AIEA ca îngrijorătoare sau nesoluționate sunt supuse unei autorizări de la caz la caz, din partea autorităților competente ale statului membru exportator. Comunitatea Europeană adoptă măsurile necesare în vederea identificării articolelor cărora li se aplică prezenta dispoziție.

(2) Acordarea de:

(a) asistență sau instruire tehnică, investiții sau servicii de brokeraj legate de articolele, materialele, echipamentele, bunurile și tehnologia prevăzute la alineatul (1) și de livrarea, fabricarea, întreținerea și utilizarea, în mod direct sau indirect, ale acestor articole, destinate oricărei persoane, entități sau organism din Iran sau în scopul utilizării în această țară;

(b) finanțare sau asistență financiară legată de articolele și tehnologiile prevăzute la alineatul (1), în special a subvențiilor, împrumuturilor și a asigurării pentru creditele de export, pentru orice vânzare, furnizare, transfer sau orice export al acestor articole, precum și pentru orice acordare de instruire tehnică, servicii sau asistență legată de acestea, în mod direct sau indirect, destinate oricărei persoane, entități sau organism din Iran sau în scopul utilizării în această țară;

se supune, de asemenea, unei autorizări din partea autorității competente a statului membru exportator.

(3) Autoritățile competente ale statelor membre nu acordă nicio autorizație pentru furnizarea, vânzarea sau transferul articolelor, materialelor, echipamentelor, bunurilor și tehnologiei prevăzute la alineatul (1), în cazul în care acestea stabilesc că vânzarea, furnizarea, transferul sau exportul în cauză sau prestarea serviciului în cauză ar contribui la activitățile prevăzute la alineatul (1).

Articolul 3

Măsurile prevăzute la articolul 1 alineatele (1) și (2) nu se aplică în cazul în care comitetul decide, în prealabil și de la caz la caz, că furnizarea, vânzarea, transferul sau livrarea de asemenea articole sau asistență nu ar contribui în mod clar la perfecționarea de către Iran a tehnologiilor utilizate în sprijinul activitățile sale nucleare cu risc de proliferare și la perfecționarea vectorilor de transport ai armelor nucleare, inclusiv în cazul în care asemenea articole sau asistență sunt destinate unor scopuri alimentare, agricole, medicale sau umanitare, cu condiția ca:

(a) contractele pentru furnizarea de asemenea articole sau asistență să includă garanții satisfăcătoare în ceea ce privește utilizatorul final; și

(b) Iranul s-a angajat că nu va folosi asemenea articole în cadrul activităților nucleare cu risc de proliferare sau al perfecționării vectorilor de transport ai armelor nucleare.

▼M1

Articolul 3a

Statele membre nu își asumă, nici prin participarea lor în cadrul instituțiilor financiare, noi angajamente de acordare de subvenții, asistență financiară sau credite concesionale guvernului iranian, cu excepția celor cu scop umanitar și de dezvoltare.

▼B

Articolul 4

(1) Statele membre adoptă măsurile necesare pentru prevenirea intrării sau a tranzitului pe teritoriul lor de către:

(a) persoanele enumerate în anexa la RCSONU 1737 (2006), precum și de către celelalte persoane desemnate de Consiliul de securitate sau de către comitet, în conformitate cu alineatul (10) din RCSONU 1737. Aceste persoane sunt enumerate în anexa I.

(b) alte persoane care nu sunt menționate în anexa I, dar care participă, sunt asociate în mod direct sau furnizează sprijin activităților nucleare ale Iranului cu risc de proliferare sau perfecționării vectorilor de transport ai armelor nucleare, inclusiv prin implicarea în achiziționarea articolelor, bunurilor, echipamentelor, materialelor și tehnologiei interzise, astfel cum sunt enumerate în anexa II.

(2) Alineatul (1) nu obligă un stat membru să refuze propriilor resortisanți accesul pe teritoriul său.

(3) Alineatul (1) se aplică fără a aduce atingere cazurilor în care un stat membru și-a asumat o obligație de drept internațional, și anume:

(i) în calitate de țară gazdă a unei organizații internaționale interguvernamentale;

(ii) în calitate de țară gazdă a unei conferințe internaționale organizate de Organizația Națiunilor Unite sau sub auspiciile acesteia;

(iii) în temeiul unui acord multilateral care conferă privilegii și imunități;

(iv) în temeiul Tratatului de conciliere (Pactul de la Lateran) din 1929, încheiat de Sfântul Scaun (Statul orașului Vatican) și Italia.

(4) Alineatul (3) este considerat aplicabil în egală măsură în cazurile în care un stat membru este țara gazdă a Organizației pentru Securitate și Cooperare în Europa (OSCE).

(5) Consiliul este informat în mod corespunzător de toate cazurile în care un stat membru acordă o derogare în temeiul alineatului (3) sau (4).

(6) Statele membre pot acorda derogări de la măsurile prevăzute la alineatul (1) în cazul în care stabilesc că deplasarea unei persoane este justificată de următoarele considerente:

(i) nevoi umanitare urgente, inclusiv obligații religioase;

(ii) necesitatea de a îndeplini obiectivele RCSONU 1737(2006), inclusiv în cazul în care se aplică articolul XV din statutul AIEA;

(iii) participarea la reuniuni interguvernamentale, inclusiv la cele inițiate de Uniunea Europeană sau găzduite de statul membru care asigură în acel moment președinția OSCE, atunci când care se poartă un dialog politic care promovează în mod direct democrația, drepturile omului și statul de drept în Iran.

(7) Un stat membru care dorește să acorde derogările prevăzute la alineatul (6) informează în scris Consiliul în acest sens. Se consideră că derogarea este acordată, cu excepția cazurilor în care unul sau mai mulți membri ai Consiliului se opun în scris în termen de două zile lucrătoare de la primirea notificării privind derogarea propusă. Dacă unul sau mai mulți membri ai Consiliului se opun, Consiliul, hotărând cu majoritate calificată, poate decide acordarea derogării propuse.

(8) În cazurile în care, în temeiul alineatelor (3), (4) și (6), un stat membru autorizează intrarea sau tranzitul pe teritoriul său a persoanelor enumerate în anexa I sau II, această autorizație se limitează la obiectivul pentru care este acordată și la persoanele în cauză.

(9) Statele membre informează Comitetul cu privire la intrarea sau la tranzitul pe teritoriul lor de către persoanele menționate în anexa I în cazul în care s-a acordat o derogare.

Articolul 5

(1) Toate fondurile și resursele economice care, în mod direct sau indirect, aparțin, sunt deținute, controlate sau în proprietatea persoanelor sau entităților de mai jos, și anume:

(a) persoanelor și entitătilor enumerate în anexa la RCSONU 1737, precum și de celelalte persoane și entități desemnate de Consiliul de securitate sau de către comitet în conformitate cu alineatul (12) din RCSONU 1737, asemenea persoane și entități fiind enumerate în anexa I,

(b) persoanelor și entitătilor care nu sunt menționare în anexa I, dar care participă, sunt asociate în mod direct sau furnizează sprijin activităților nucleare ale Iranului cu risc de proliferare sau perfecționării vectorilor de transport ai armelor nucleare, de persoanele sau entitățile care acționează în numele sau la instrucțiunile acestora, de entitățile care sunt în proprietatea acestora sau controlate de acestea, inclusiv prin mijloace ilicite, astfel cum sunt enumerate în anexa II,

sunt înghețate.

(2) Niciun fond sau resursă economică nu se pune, în mod direct sau indirect, la dispoziția persoanelor sau entităților menționate la alineatul (1), și nici nu se utilizează în beneficiul acestora.

(3) Pot fi acordate derogări pentru fondurile sau resursele economice care:

(a) sunt necesare pentru satisfacerea necesităților de bază, inclusiv pentru plata alimentelor, chiriei sau ipotecii, medicamentelor sau tratamentelor medicale, impozitelor, primelor de asigurare și a facturilor pentru servicii publice;

(b) sunt destinate exclusiv plății onorariilor cu o valoare rezonabilă și rambursării cheltuielilor legate de furnizarea de servicii juridice;

(c) sunt destinate exclusiv plății de taxe sau comisioane legate de păstrarea sau administrarea curentă a fondurilor și resurselor economice înghețate, în conformitate cu legislația internă,

după ce statul membru în cauză a notificat comitetul cu privire la intenția sa de a autoriza, atunci când este necesar, accesul la asemenea fonduri și resurse economice și lipsa unei decizii negative a comitetului în termen de cinci zile lucrătoare de la data primirii notificării.

(4) De asemenea, pot fi acordate derogări pentru fondurile sau resursele economice care:

(a) sunt necesare pentru a efectua cheltuieli extraordinare, după notificarea de către statul membru în cauză și acordul pronunțat de comitet;

(b) fac obiectul unui privilegiu sau al hotărâri judecătorești, administrative sau arbitrale, caz în care fondurile și resursele economice pot fi utilizate în acest scop, cu condiția ca privilegiul sau hotărârea să fie anterioare RCSONU 1737 (2006) și să nu fie în beneficiul unei persoane sau al unei entități prevăzute la articolul 1, după notificarea comitetului de către statul membru în cauză.

(5) Alineatul (2) nu se aplică sumelor suplimentare la conturi înghețate efectuate sub formă de:

(a) dobânzi sau alte câștiguri rezultate de la aceste conturi; sau

▼M2

(b) plăți către conturi înghețate care sunt datorate în baza unor contracte, acorduri sau obligații care au fost încheiate sau au luat naștere anterior datei la care respectivele conturi au devenit supuse măsurilor restrictive,

▼B

cu condiția ca aceste dobânzi, alte câștiguri sau plăți să fie reglementate în continuare în temeiul dispozițiilor de la alineatul (1).

(6) Alineatul (1) nu interzice unei persoane sau entități desemnate să efectueze plăți datorate în temeiul unui contract încheiat anterior înscrierii pe listă a persoanei sau entității respective, cu condiția ca statul membru în cauză să fi hotărât următoarele:

(a) contractul nu are legătură cu niciunul din articolele, materialele, echipamentele, bunurile, tehnologia, asistența, instruirea, asistența financiară, investițiile, serviciile de brokeraj sau serviciile interzise menționate la articolul 1;

(b) plata nu este primită în mod direct sau indirect de către o persoană sau entitate menționată la alineatul (1),

după ce statul membru în cauză a notificat comitetul cu privire la intenția sa de a efectua sau primi astfel de plăți sau de autoriza, atunci când este necesar, deblocarea în acest scop a fondurilor sau resurselor economice cu zece zile lucrătoare înainte de această autorizare.

Articolul 6

În conformitate cu legislațiile interne, statele membre adoptă măsurile necesare pentru a preveni transmiterea de cunoștințe specializate sau formarea specializată a resortisanților iranieni, pe teritoriul statelor membre sau de către proprii lor resortisanți, în discipline care ar contribui la activitățile nucleare ale Iranului cu risc de proliferare și la perfecționarea vectorilor de transport ai armelor nucleare.

Articolul 7

(1) Consiliul aplică modificările aduse la anexa I pe baza hotărârilor luate de către Consiliul de securitate și de către comitet.

(2) Consiliul, hotărând în unanimitate la propunerile statelor membre sau ale Comisiei, elaborează lista de la anexa II și adoptă modificările aferente.

Articolul 8

(1) Prezenta poziție comună este revizuită, modificată sau abrogată, după caz, în special în conformitate cu deciziile relevante ale Consiliului de Securitate al ONU.

(2) Măsurile menționate la articolele 4 alineatul (1) litera (b) și 5 alineatul (1) litera (b) sunt revizuite la intervale regulate și cel puțin odată la 12 luni. Acestea încetează să se aplice în privința persoanelor și entităților în cauză în cazul în care Consiliul stabilește, în conformitate cu procedura menționată la articolul 7 alineatul (2) că nu mai sunt îndeplinite condițiile de punere în aplicare a acestora.

Articolul 9

Prezenta poziție comună produce efecte la data adoptării.

Articolul 10

Prezenta poziție comună se publică în Jurnalul Oficial al Uniunii Europene.

▼M1









ANEXA I

Lista persoanelor menționate la articolul 4 alineatul (1) și a persoanelor și entităților menționate la articolul 5 alineatul (1) litera (a)

A. ENTITĂȚI

(1) Ammunition and Metallurgy Industries Group (AMIG) (cunoscut și sub numele de Ammunition Industries Group). Alte informații: AMIG controlează „7th of Tir”, care este desemnată în temeiul RCSONU 1737 (2006) pentru rolul său în programul de centrifugare al Iranului. AMIG este, în schimb, deținută și controlată de Defence Industries Organisation (DIO), care este desemnată în temeiul RCSONU 1737 (2006).

(2) Organizația iraniană a energiei atomice (AEOI). Alte informații: Implicată în programul nuclear al Iranului.

(3) Banca Sepah și Banca Sepah International. Alte informații: Banca Sepah sprijin Aerospace Industries Organisation (AIO) și entităților controlate de aceasta, inclusiv Shahid Hemmat Industrial Group (SHIG) și Shahid Bagheri Industrial Group (SBIG), ambele fiind desemnate în temeiul RCSONU 1737 (2006).

(4) Cruise Missile Industry Group (cunoscută și sub numele de Naval Defence Missile Industry Group). Alte informații: Producția și proiectarea de rachete de croazieră. Responsabilă cu rachetele navale, inclusiv cu rachetele de croazieră.

(5) Defence Industries Organisation (DIO). Alte informații: (a) Entitate controlată de MODAFL; anumite entități controlate de aceasta au participat la fabricarea de componente pentru programul de centrifugare și la programul de rachete, (b) Implicată în programul nuclear al Iranului.

(6) Esfahan Nuclear Fuel Research and Production Centre (NFRPC) și Esfahan Nuclear Technology Centre (ENTC). Alte informații: Fac parte din Atomic Energy Organisation of Iran’s (AEOI) Nuclear Fuel Production and Procurement Company, implicată în activități legate de îmbogățire. AEOI este desemnată în temeiul RCSONU 1737 (2006).

(7) Fajr Industrial Group. Alte informații: (a) Fosta Instrumentation Factory Plant, (b) Entitate controlată de AIO, (c) Implicată în programul de rachete balistice al Iranului.

(8) Farayand Technique. Alte informații: Implicată în programul nuclear al Iranului (programul de centrifugare), (b) Identificată în rapoartele AIEA.

(9) Kala-Electric (alias Kalaye Electric). Alte informații: (a) Furnizor pentru PFEP — Natanz, (b) Implicată în programul nuclear al Iranului.

(10) Karaj Nuclear Research Centre. Alte informații: Parte a diviziei de cercetare a AEOI.

(11) Kavoshyar Company. Alte informații: Filială a AEOI, care a căutat fibră de sticlă, furnale cu cameră cu vid și echipamente de laborator pentru programul nuclear al Iranului.

(12) Mesbah Energy Company. Alte informații: (a) Furnizor pentru reactorul de cercetare A40 — Arak, (b) Implicată în programul nuclear al Iranului.

(13) Novin Energy Company (cunoscută și sub numele de Pars Novin). Alte informații: Lucrează cu AEOI și a transferat fonduri în numele AEOI entităților asociate cu programul nuclear al Iranului.

(14) Parchin Chemical Industries. Alte informații: Sucursală a DIO, care produce muniții, explozive, precum și carburanți solizi pentru rachete și proiectile.

(15) Pars Aviation Services Company. Alte informații: Această societate asigură întreținerea a diverse aeronave, inclusiv MI-171, folosite de către Iranian Revolutionary Guard Corps (IRGC) Air Force.

(16) Pars Trash Company. Alte informații: (a) Implicată în programul nuclear al Iranului (programul de centrifugare), (b) Identificată în rapoartele AIEA.

(17) Qods Aeronautics Industries. Alte informații: Produce vehicule aeriene fără pilot (UAV-uri), parașute, parapante, paramotoare etc. IRGC a intensificat utilizarea acestor produse ca parte a doctrinei sale de război asimetric.

(18) Fajr Industrial Group. Alte informații: controlată de AIO, care a achiziționat echipament în numele AIO pentru programul de rachete.

(19) 7th of Tir. Alte informații: (a) controlată de DIO, recunoscută ca fiind direct implicată în programul nuclear al Iranului, (b) Implicată în programul nuclear al Iranului.

(20) Shahid Bagheri Industrial Group (SBIG). Alte informații: (a) Entitate controlată de AIO, (b) Implicată în programul de rachete balistice al Iranului.

(21) Shahid Hemmat Industrial Group (SHIG). Alte informații: (a) Entitate controlată de AIO, (b) Implicată în programul de rachete balistice al Iranului.

(22) Sho’a’ Aviation. Alte informații: Produce avioane super-ușoare, despre care IRGC susține că le folosește ca parte a doctrinei sale de război asimetric.

(23) Ya Mahdi Industries Group. Alte informații: controlată de AIO, care este implicată în achiziții internaționale de echipamente pentru rachete.

B. PERSOANE FIZICE:

(1) Fereidoun Abbasi-Davani. Alte informații: Ministru al apărării și al suportului logistic pentru forțele armate [în limba engleză: Senior Ministry of Defence and Armed Forces Logistics (MODAFL)] om de știință cu legături cu Institutul de Fizică Aplicată, lucrează îndeaproape cu Mohsen Fakhrizadeh-Mahabadi.

(2) Dawood Agha-Jani. Funcția: Director al PFEP (Natanz). Alte informații: Persoană implicată în programul nuclear al Iranului.

(3) Ali Akbar Ahmadian. Grad: Viceamiral. Funcția: Conducător al Statului Major al Gărzii Revoluționare Iraniene.

(4) Behman Asgarpour. Funcția: Director de operațiuni (Arak). Alte informații: Persoană implicată în programul nuclear al Iranului.

(5) Bahmanyar Morteza Bahmanyar. Funcția: Director al departamentului de buget-finanțe, AIO. Alte informații: Persoană implicată în programul de rachete balistice al Iranului.

(6) Ahmad Vahid Dastjerdi. Funcția: Director al AIO. Alte informații: Persoană implicată în programul de rachete balistice al Iranului.

(7) Ahmad Derakhshandeh. Funcția: Președinte și Director General al Băncii Sepah. Alte informații: Banca Sepah oferă sprijin AIO și subordonaților săi, inclusiv SHIG și SBIG, ambele fiind menționate în RCSONU 1737 (2006).

(8) Reza-Gholi Esmaeli. Funcția: Director al departamentului de comerț și relații internaționale, AIO. Alte informații: Persoană implicată în programul de rachete balistice al Iranului.

(9) Mohsen Fakhrizadeh-Mahabadi. Alte informații: Cercetător principal al MODAFL și fost director al Centrului de Cercetare Fizică (PHRC). Agenția Internațională pentru Energie Atomică (AIEA) a solicitat intervievarea acestuia cu privire la activitățile PHRC din perioada în care acesta a fost director, dar Iranul a refuzat.

(10) Mohammad Hejazi. Grad: Brigadier General. Funcția: Comandant al forței de rezistență Bassij.

(11) Mohsen Hojati. Funcția: Director al Grupului Industrial Fajr. Alte informații: Grupul Industrial Fajr este menționat în RCSONU 1737 (2006) pentru rolul său în programul de rachete balistice.

(12) Mehrdada Akhlaghi Ketabachi. Funcția: Director al SBIG. Alte informații: SBIG este menționat în RCSONU 1737 (2006) pentru rolul său în programul de rachete balistice.

(13) Ali Hajinia Leilabadi. Funcția: Director General al Mesbah Energy Company. Alte informații: Persoană implicată în programul nuclear al Iranului.

(14) Naser Maleki. Funcția: Director al SHIG. Alte informații: SBIG este menționat în RCSONU 1737 (2006) pentru rolul său în programul de rachete balistice al Iranului. Naser Maleki este, de asemenea, și o oficialitate MODAFL care supraveghează lucrările programului de rachete balistice Shahab-3. Shahab-3 este racheta balistică cu rază lungă de acțiune care este în funcțiune în prezent.

(15) Jafar Mohammadi. Funcția: Consilier tehnic al AEOI (însărcinat cu gestionarea producției de valve pentru centrifuge). Alte informații: Persoană implicată în programul nuclear al Iranului.

(16) Ehsan Monajemi. Funcția: Director însărcinat cu proiectele de construcție, Natanz. Alte informații: Persoană implicată în programul nuclear al Iranului.

(17) Mohammad Mehdi Nejad Nouri. Grad: General Locotenent Funcția: Rector al Universității de tehnologie de apărare Malek Ashtar. Alte informații: Departamentul de chimie al Universității de tehnologie de apărare Malek Ashtar este afiliată MODALF și a efectuat experimente privind beriliul. Persoană implicată în programul nuclear al Iranului.

(18) Mohammad Qannadi. Funcția: Vicepreședinte însărcinat cu cercetarea și dezvoltarea al AEOI. Alte informații: Persoană implicată în programul nuclear al Iranului.

(19) Amir Rahimi. Funcția: Șef al Esfahan Nuclear Fuel Research and Production Center. Alte informații: Esfahan Nuclear Fuel Research and Production Center este parte a AEOI’s Nuclear Fuel Production and Procurement Company, care este implicată în activități legate de îmbogățire.

(20) Morteza Rezaie. Grad: Brigadier General. Funcția: Comandant Adjunct al IRGC.

(21) Morteza Safari. Grad: Contraamiral. Funcția: Comandant al marinei IRGC.

(22) Yahya Rahim Safavi. Grad: General-maior Funcția: Comandant, IRGC (Pasdaran). Alte informații: Persoană implicată în programul nuclear și programul de rachete balistice al Iranului.

(23) Seyed Jaber Safdari. Alte informații: Manager al Natanz Enrichment Facilities.

(24) Hosein Salimi. Grad: General. Funcția: Comandant al forțelor aeriene, IRGC (Pasdaran). Alte informații: Persoană implicată în programul de rachete balistice al Iranului.

(25) Qasem Soleimani. Grad: Brigadier General. Funcția: Comandant al forțelor Qods.

(26) Mohammad Reza Zahedi. Grad: Brigadier General. Funcția: Comandant al forțelor terestre IRGC.

(27) General Zolqadr. Funcția: Ministru adjunct de interne pentru probleme de securitate, ofițer IRGC.

▼M2









ANEXA II







A. Persoane fizice Nume Informații de identificare Motive Data includerii în listă 1. Reza AGHAZADEH Data nașterii: 15.3.1949 Numărul pașaportului: S4409483 valabil 26.4.2000 – 27.4.2010 emis la: Teheran, Pașaport diplomatic numărul: D9001950, emis la data de 22.1.2008 valabil până la 21.1.2013, Locul nașterii: Khoy Președintele Organizației iraniene a energiei atomice (AEOI). AEOI supervizează programul nuclear al Iranului și este citată în RCSONU 1737 (2006). 23.4.2007 2. Amir Moayyed ALAI Implicat în gestionarea asamblării și întreținerii centrifugelor. Consiliul AIEA și Consiliul de Securitate al ONU au solicitat Iranului să suspende toate activitățile legate de îmbogățirea uraniului. Între acestea se numără toate lucrările legate de centrifuge. La 27 august 2006, președintele Ahmadinejad i-a acordat lui Alai un premiu special pentru rolul său în gestionarea asamblării și întreținerii centrifugelor. 23.4.2007 3. Mohammed Fedai ASHIANI Implicat în producția de carbonat de uranil și de amoniu și în gestionarea complexului de îmbogățire a uraniului de la Natanz. Iranului i s-a solicitat să suspende toate activitățile legate de îmbogățire a uraniului. La 27 august 2006, președintele Ahmadinejad i-a acordat lui Ashiani un premiu special pentru rolul său în procesul de producție de carbonat de uranil și de amoniu și în gestionarea și proiectarea complexului de îmbogățire a uraniului de la Natanz (Kashan). 23.4.2007 4. Haleh BAKHTIAR Implicată în producția de magneziu cu o concentrație de 99,9%. La 27 august 2006, președintele Ahmadinejad i-a acordat lui Bakhtiar un premiu special pentru rolul său în producerea de magneziu cu o concentrație de 99,9%. Magneziul cu un grad de puritate atât de înalt este utilizat pentru producerea de uraniu metalic, care poate fi turnat în materiale pentru o armă nucleară. Iranul a refuzat să acorde AIEA acces la un document privind producția de emisfere de uraniu metalic, care pot fi folosite numai pentru producția de arme nucleare. 23.4.2007 5. Morteza BEHZAD Implicat în fabricarea de componente pentru centrifuge. Iranului i s-a solicitat să suspende toate activitățile legate de îmbogățire a uraniului. Între acestea se numără toate lucrările legate de centrifuge. La 27 august 2006, președintele Ahmadinejad i-a acordat lui Behzad un premiu special pentru rolul său în fabricarea de componente complexe și sensibile pentru centrifuge. 23.4.2007 6. Javad DARVISH-VAND, general de brigadă în cadrul Corpului de gardieni al revoluției iraniene (Iranian Revolutionary Guard Corps - IRGC) Adjunct responsabil cu inspecțiile, în cadrul Ministerului apărării și suportului logistic pentru forțele armate (MODAFL). Responsabil cu toate facilitățile și instalațiile MODAFL. 23.6.2008 7. Dr. Mohammad ESLAMI Președintele Institutului de formare și cercetare în domeniul industriilor de apărare 23.6.2008 8. Seyyed Mahdi FARAHI, general de brigadă în cadrul IRGC Director general al Organizației industriilor de apărare (Defence Industries Organisation - DIO), citată în RCSONU 1737 (2006) 23.6.2008 9. Dr Hoseyn (Hossein) FAQIHIAN Adresa NFPC: AEOI-NFPD P.O. Box: 11365-8486, Teheran/Iran Deputat și director general al Companiei de achiziție și de producție de combustibili nucleari (Nuclear Fuel Production and Procurement Company - NFPC), care face parte din AEOI. AEOI supervizează programul nuclear al Iranului și este citată în RCSONU 1737 (2006). NFPC este implicată în activități legate de îmbogățire a uraniului, pe care Iranul trebuie să le suspende, conform solicitării Consiliului AIEA și ale Consiliului de Securitate al ONU. 23.4.2007 10. Inginer Mojtaba HAERI Adjunct responsabil cu industria, în cadrul MODAFL. Are rol de supraveghere a Organizației industriilor de apărare (DIO) și a Organizației industriilor aerospațiale (Aerospace Industries Organisation - AIO). 23.6.2008 11. Ali HOSEYNITASH, general de brigadă în cadrul IRGC Președintele Departamentului General al Consiliului Național Suprem de Securitate, participând la elaborarea politicilor nucleare 23.6.2008 12. Seyyed Hussein (Hossein) HUSSEINI (HOSSEINI) Data nașterii: 27.7.1973, Numărul pașaportului: K8196482, emis la data de 8.4.2006 valabil până la 8.4.2011 Funcționar al AEOI participând la proiectul privind reactorul de cercetare în domeniul apei grele (IR40) de la Arak. Prin RCSONU 1737 (2006), Iranului i sa solicitat să suspende toate activitățile din cadrul proiectelor privind apa grea. 23.4.2007 13. Mohammad Ali JAFARI, IRGC Ocupă un post de comandant în cadrul IRGC 23.6.2008 14. Mahmood JANNATIAN Președinte adjunct al Organizației iraniene a energiei atomice 23.6.2008 15. M. Javad KARIMI SABET Președinte al Companiei energetice Novin. În august 2006, președintele Ahmadinejad i-a acordat lui Karimi Sabet un premiu pentru rolul său în conceperea, producerea, instalarea și punerea în funcțiune a echipamentelor nucleare de la Natanz. 23.4.2007 16. Said Esmail KHALILIPOUR Data nașterii: 24.11.1945, Locul nașterii: Langroud Șef adjunct al AEOI. AEOI supervizează programul nuclear al Iranului și este citată în RCSONU 1737 (2006). 23.4.2007 17. Ali Reza KHANCHI Adresa NRC: AEOI-NRC P.O. Box: 11365-8486 Teheran/Iran; Fax: (+9821) 8021412 Președintele Centrului de cercetări nucleare de la Teheran (Tehran Nuclear Research Centre - TNRC) al AEOI. AIEA continuă să solicite Iranului clarificări privind experimentele de separare a plutoniului desfășurate la TNRC, inclusiv privind prezența de particule de uraniu puternic îmbogățit în probele de mediu prelevate la instalațiile de depozitare a deșeurilor de la Karaj, unde se află containerele folosite pentru stocarea țintelor de uraniu sărăcit utilizate în aceste experimente. AEOI supervizează programul nuclear al Iranului și este citată în RCSONU 1737 (2006). 23.4.2007 18. Ebrahim MAHMUDZADEH Director general al Companiei industriilor electronice iraniene (Iran Electronic Industries) 23.6.2008 19. Hamid-Reza MOHAJERANI Implicat în gestionarea producției la Uzina de conversie a uraniului (Uranium Conversion Facility - UCF) de la Esfahan. La 27 august 2006, președintele Ahmadinejad i-a acordat lui Mohajerani un premiu special pentru rolul său în gestionarea producției la UCF și pentru proiectarea, construirea și instalarea unității UF6 (UF6 reprezintă materia primă folosită pentru îmbogățirea uraniului). 23.4.2007 20. Beik MOHAMMADLU, general de brigadă Adjunct responsabil cu aprovizionarea și logistica, în cadrul MODAFL 23.6.2008 21. Anis NACCACHE Administrator al companiilor Barzagani Tejarat Tavanmad Saccal; societatea sa a încercat să achiziționeze bunuri sensibile, în beneficiul entităților citate în RCSONU 1737 23.6.2008 22. Mohammad NADERI, general de brigadă Președintele Organizației industriilor aerospațiale (AIO). AIO a participat la programe iraniene sensibile. 23.6.2008 23. Mostafa Mohammad NAJJAR, general de brigadă în cadrul IRGC Ministru în cadrul MODAFL, responsabil cu ansamblul programelor militare, inclusiv programele de rachete balistice 23.6.2008 24. Houshang NOBARI Implicat în gestionarea complexului de îmbogățire de la Natanz. Consiliul AIEA și Consiliul de Securitate al ONU au solicitat Iranului să suspende toate activitățile legate de îmbogățirea uraniului. Acestea includ activitățile de la complexul de îmbogățire a uraniului de la Natanz (Kashan). La 27 august 2006, președintele Ahmadinejad i-a acordat lui Nobari un premiu special pentru rolul său în gestionarea și punerea în aplicare cu succes a planului privind situl de la Natanz (Kashan). 23.4.2007 25. Dr. Javad RAHIQI Data nașterii: 21.4.1954, Locul nașterii: Mashad Președintele Centrului de Tehnologie Nucleară de la Esfahan (Esfahan Nuclear Technology Centre) al AEOI. Acesta supervizează uzina de conversie a uraniului de la Esfahan. Consiliul AIEA și Consiliul de Securitate al ONU au solicitat Iranului să suspende toate activitățile legate de îmbogățirea uraniului. Acestea includ toate activitățile legate de conversia uraniului. AEOI supervizează programul nuclear al Iranului și este citată în RCSONU 1737 (2006). 23.4.2007 26. Abbas RASHIDI Implicat în activitățile de îmbogățire de la Natanz. Consiliul AIEA și Consiliul de Securitate al ONU au solicitat Iranului să suspende toate activitățile legate de îmbogățirea uraniului. La 27 august 2006, președintele Ahmadinejad i-a acordat lui Rashidi un premiu special pentru gestionarea seriei de 164 de centrifuge de la Natanz, folosite pentru îmbogățirea uraniului, și pentru rolul său important în exploatarea cu succes a acesteia. 23.4.2007 27. Mohammad SHAFI’I RUDSARI, contraamiral Adjunct responsabil cu coordonarea, în cadrul MODAFL 23.6.2008 28. Ali SHAMSHIRI, general de brigadă în cadrul IRGC Adjunct în cadrul MODAFL responsabil cu contraspionajul și cu securitatea personalului și a instalațiilor MODAFL 23.6.2008 29. Abdollah SOLAT SANA Director general al Uzinei de conversie a uraniului (UCF) de la Esfahan. Aceasta este instalația care produce materia primă (UF6) pentru instalațiile de îmbogățire a uraniului de la Natanz. La 27 august 2006, președintele Ahmadinejad i-a acordat lui Solat Sana un premiu special pentru rolul său în activitățile desfășurate. 23.4.2007 30. Ahmad VAHIDI, general de brigadă în cadrul IRGC Președintele adjunct al MODAFL 23.6.2008